Diana Morant: `Agraïm al Consell i al Ministeri les inversions a la xarxa de Rodalies però serem exigents perquè és vital per al territori´
18 desembre 2017

## Diana Morant: \`Agraïm al Consell i al Ministeri les inversions a la xarxa de Rodalies però serem exigents perquè és vital per al territori´18 desembre 2017Última actualització: 14 juliol 2025

![](../gestion/img/AOR_9665-copia.jpg)  
  

_L'alcaldessa de Gandia, Diana Morant ha valorat hui l'anunci que s'ha fet aquest matí a València per part del Ministeri de Foment i la Generalitat Valenciana sobre les inversions que es realitzaran en matèria ferroviària durant el període que comprenen els anys 2017 i 2015.  
  
Morant ha explicat que el Pla d'inversions en la xarxa de Rodalies ha estat consensuat entre el mateix Ministeri i la Generalitat Valenciana després de múltiples reunions que han acabat donant els seus fruits i que han recollit reivindicacions històriques del territori valencià.  
  
L'alcaldessa de Gandia s'ha mostrat satisfeta després de l'anunci, ja que per primera vegada s'han inclòs dues peticions històriques de la ciutat i la comarca de la Safor. D'una banda, el desdoblament de la línia de Rodalies entre Gandia i Cullera.  
Una línia amb més de 7.000.000 viatgers al llarg de l'any sobre la qual Diana Morant ha declarat que "amb el desdoblament de la línia s'aconseguirà millorar la proximitat amb València i la nostra connexió amb Madrid, el que repercutirà en més viatgers durant la temporada estival".  
  
Sobre el segon dels anuncis, la prolongació de la línia fèrria des de Gandia fins a Oliva com a pas previ fins a Dénia, Diana Morant ha afirmat que "era el projecte que més s'havia treballat en companyia de la resta de la comarca, els municipis de la Marina i la mateixa consellera.Hui el Ministre ha anunciat la prolongació fins a Oliva. Ximo Puig ha volgut deixar clar que aquest és el primer pas del Tren de la Costa i és una mesura que considerem satisfactòria. Benvingudes aquestes dues millores en el sistema de Rodalies. Agraïm al Consell i al Ministeri aquestes iniciatives però serem exigents amb una cosa que hui s'ha plasmat en paper perquè és vital per al territori"._

[Twittear](https://twitter.com/share)